## Odluka o koncesiji pomorskog dobra u svrhu gospodarskog korištenja luke posebne namjene - brodogradilišta specijalnih objekata Split

### NN 9/2000 (25.1.2000.), Odluka o koncesiji pomorskog dobra u svrhu gospodarskog korištenja luke posebne namjene - brodogradilišta specijalnih objekata Split

# VLADA REPUBLIKE HRVATSKE

Na temelju članka 28. stavka 3. Zakona o morskim lukama ("Narodne novine",
broj 108/95), Vlada Republike Hrvatske je na sjednici održanoj 20. siječnja
2000. godine, donijela

## ODLUKU

### O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE - BRODOGRADILIŠTA SPECIJALNIH OBJEKATA SPLIT

I.

Na temelju prijave u skladu s člankom 65. Zakona o morskim lukama ("Narodne
novine", br. 108/95) i mišljenja Sturčnog tijela za ocjenu koncesija osnovanog
sukladno članku 63. stavku 3. Pomorskog zakonika, prihvaća se prijava Društva
"Brodosplit--Brodogradilište specijalnih objekata" d.o.o., Split (u daljnjem
tekstu: Ovlaštenik), te se daje Ovlašteniku ovlaštenje za gospodarsko korištenje
luke posebne namjene luke brodogradilišta specijalnih objekata Split.

Pomorsko dobro - lučko područje koje je predmet ove Odluke u svrhu gospodarskog
korištenja postojeće luke posebne namjene - brodogradilišta specijalnih
objekata koja je od značaja za Republiku Hrvatsku, obuhvaća prostor:

Granica pomorskog dobra započinje od morske obale - točke br. 1 i ide
od kuta obale horizontalnog ležaja na zapad u smjeru obale horizontalnog
ležaja oko 25 m do točke br. 2. Od točke br. 2 na jugozapad oko 145 m do
točke br. 3 i dalje na jug oko 94 m do točke br. 4. Dalje ogradom na jug
oko 177 m do kuta ograde - točke br. 5. Ogradom u smjeru istoka oko 86
m do točke br. 6 na kutu ograde. Odatle u smjeru jugoistok oko 38 m do
točke br. 7 i dalje na istok još oko 37 m do točke br. 8. Od točke br.
8 na sjever oko 4 m do jugozapadnog kuta parcele 18/119, te dalje na sjever
zapadnom granicom parcele 18/119 oko 201 m do morske obale - zapadne granice
parcela 18/119 i 18/1 - točka br. 9. Od točke br. 9 morskom obalom na zapad
i sjever do točke br. 1 gdje je započet opis kopnene granice.

```
Opisani posjed obuhvaaa sljedeae parcele:

______________________________________________________

katastarski broj        sudski broj     površina
______________________________________________________

18/88                   6801/76         1.183

18/89                   6801/77         6.706

18/101                  6801/90           292

18/120                  6801/116        1.945

18/121                  6801/117           63

18/122                  6801/118           25

18/123                  6801/119           61

18/124                  6801/120           53

18/125                  6801/121           93

 dio 18/1                 6801/1       25.600

______________________________________________________

Ukupna površina                        36.021 m2
______________________________________________________

```

Morska granica započinje od točke br. 1 kopnene granice, južnog kuta
obale horizontalnog ležaja, južnim obalnim zidom na istok oko 33 m do krajnjeg
jugoistočnog kuta obale horizontalnog ležaja. Odatle granica ide u smjeru
jugoistoka oko 135 m do točke br. 10. Dalje u smjeru juga oko 81 m do obale
na zapadnoj granici parcela 18/119 i 18/1 - točke br. 9 kopnene granice.
Dalje obalom na zapad i sjever do početne točke br. 1 gdje je opis započet.

Površina morskog dijela iznosi 21.160 m˛.

Granica pomorskog dobra - lučkog područja prolazi sljedećim koordinatnim
točkama:

```
      Broj toeke                    Y               X

            1                   374355.97       821526.63

            2                   374332.69       821535.91

            3                   374278.38       821401.61

            4                   374275.09       821307.23

            5                   374243.40       821132.48

            6                   374329.87       821129.70

            7                   374363.86       821111.69

            8                   374399.82       821106.46

            9                   374431.05       821307.94

           10                   374441.80       821389.50

```

a sve kako je nacrtano i označeno u grafičkom prilogu, na kopiji katastarskog
plana k.o. Split broj detaljnih listova plana 2 i 17 u mjerilu 1:1000.

II.

Koncesija se daje u svrhu gospodarskog korištenja postojeće luke posebne
namjene - brodogradilišta specijalnih objekata Split.

Ovlaštenik se obvezuje da pomorsko dobro koje ovom Odlukom dobije na
gospodarsko korištenje koristi isključivo za svoje posebne potrebe, odnosno
da koristi zemljište - pomorsko dobro i sve objekte podgradnje i nadgradnje
navedene u popisu objekata podgradnje i nadgradnje koji čini sastavni dio
ove Odluke kao Prilog 2, a ne objavljuje se u "Narodnim novinama", za obavljanje
djelatnosti za koje je registriran.

Ovlaštenik ne može bez izričitog odobrenja davatelja koncesije prenositi
na drugog bilo koje pravo koje stječe koncesijom.

III.

Ovlaštenik je dužan gospodarski koristiti luku u skladu sa hrvatskim
zakonima i podzakonskim aktima, te je dužan za svaku eventualnu gradnju
ili rekonstrukciju na lučkom području u redovnoj proceduri ishoditi suglasnost
davatelja koncesije te lokacijsku i građevinsku dozvolu.

IV.

Davatelj koncesije daje na korištenje pomorsko dobro navedeno u točki
I. ove Odluke na vremensko razdoblje od 32 godine računajući od dana sklapanja
Ugovora o koncesiji.

V.

Za korištenje pomorskog dobra navedenog u točki I. ove Odluke Ovlaštenik
se obvezuje da će uredno plaćati davatelju koncesije godišnju naknadu.

Godišnja naknada koju Ovlaštenik plaća za korištenje pomorskog dobra
sastoji se iz dva dijela:

a) stalni dio u iznosu od 0,50 kuna po m˛ zauzete površine godišnje;

b) promjenjivi dio naknade u iznosu od 1% od godišnje dobiti društva.

Navedena naknada plaća se na sljedeći način:

- stalni dio naknade plaća se od trenutka zaključivanja Ugovora o koncesiji
u roku od 45 dana; uvijek za tekuću godinu unaprijed do 1. travnja u tekućoj
godini, a za godinu u kojoj je dana koncesija i za godinu u kojoj koncesija
ističe, razmjerno preostalim mjesecima korištenja;

- promjenjivi dio naknade plaća se unatrag i to do 30. travnja za proteklu
godinu.

VI.

Na temelju ove Odluke ovlašćuje se ministar pomorstva, prometa i veza
da sklopi Ugovor o koncesiji pomorskog dobra iz točke I. ove Odluke, kojima
će se detaljno urediti ovlaštenja Davatelja koncesije, te prava i obveze
Ovlaštenika, posebice u odnosu na zaštitu okoliša, sigurnost plovidbe,
te održavanje i osiguranje luke.

VII.

Obvezuje se koncesionar da sukladno članku 6. i članku 7. stavku 1.
Pravilnika o evidenciji i obilježavanju pojasa pomorskog dobra dostave
Povjerenstvu za granice nadležne županije u roku od 4 mjeseca, od dana
donošenja ove Odluke, izrađeni geodetski elaborat radi razgraničenja pomorskog
dobra i/ili dovođenja u sklad katastra zemljišta i/ili zemljišnih knjiga
sa stvarnim stanjem na terenu.

Ako Ovlaštenik u roku 30 dana od dana donošenja ove Odluke ne potpiše
Ugovor o koncesiji pomorskog dobra, gubi sva prava određena ovom Odlukom.

VIII.

Ova Odluka stupa na snagu danom donošenja, a objavit će se u "Narodnim
novinama".

Klasa: 934-01/00-01/01
Urbroj: 5030116-99-1
Zagreb, 20. siječnja 2000.

Predsjednik
**mr. Zlatko Mateša,** v. r.

Odluka, NN 9/2000-94